د امریکا پریکړه د دوه امریکایی افسرانو  په باب او د افغان چارواکو  غبرگون
افغان چارواکو د امریکا پدی پریکړې سخت غبرگون ښودلې چې خپل دوه هغه افسران یې بی گناه وبلل چې په دوه زره اوه کال کې په ننگرهار ولایت کې ی
د امریکا د پوځ چارواکو د نه سزا ورکولو پریکړه هغه وخت وکړه چې په شمالي کارولینا کې په یوه ځانگړې محکمې کې د جنوری په میاشت کې د دری اونیو زیاتې مودی لپاره روانه وه. محکمې په خپلو تحقیقاتو کې څرگنده کړه چې د دوه زره اوه کال د مارچ په څلورمه په ننگرهار ولایت کې د امریکایې ځواکونو پر یو کاروان د یو ځان مرگي برید وروسته عسکرو ډزی کړي او د څه کم شلو ملکی افغانانو د وژلو سبب گرځیدلي. په دی اړه په ولسي جرگه کې د ننگرهار ولایت استازي، غلام فاروق میړني د امریکایې محکمې له لوری د تورنو کسانو عفوه کیدل غندلي دي: "دغه تورن کسان بی لدی چې د وژنې له امله کومه سزا ورکړل شي خوشی شوي دي، د لسگونو ملکي کسانو د وژل کیدو وروسته موږ دا ډول عمل غندو، که دوی په خپل هیواد کې بی گناه گڼل کیږي دا سم کار ندی. " د عیني محاسبې له مخی، د افغانستان د بشري حقوقو خپلواک کمیسیون دا نتیجه اخستی چې سمندري ځواکونو په بی پروا توگه د لسو میلو په فاصلی سرک په شپږو مختلفو ځایونو کې په موټرو او لارویو ‏( ‎پیاده خلکو‏)‎ ډزی کړي. په هر صورت، په وسله وال پوځ کې د یوی خاصې قوی مشر جنرال سامیول هیلند دا پریکړه وکړه چې د یو سلو شل کسیزه ځانگړي ځواک قوماندان جگړن فرید سي، گالوین بی گناه اعلان کړي. جنرال هیلند تصمیم ونیو چې په کاروان کې میشتو ځواکونو د ضرورت له مخې او د تکتیکي او تخنیکي حالاتو په نظر کی نیولو سره او په سیمه کې د روان حالت مطابق او د یو مغلقه برید په مقابل کې د مسولیت له مخی دا عمل ترسره کړی دی. په افغانستان کې د ملگرو ملتونو دفتر هم دا عمل غندلی دی. ددغه دفتر ویاند حلیم صدیق وایې:" په ننگرهار ولایت کې تیر کال په دی پیښه کې ډیر کسان ووژل شوو او ډیر شمیر ټپیان شوو. موږ پدی ډیر خواشینې یوو چې د دا ډول ملکي وژنې په اړه پوښتنه نه کیږي." ښاغلي صدیق زیاته کړه چې ملگری ملتونو تل دا ویلي چې که چیرته پوښتنه او شفافیت د جگړې په ټولو خواو کې موجود وي نو موږ کولای شوو د خلکو ملاتړ او اعتبار لاسته راوړو. د سمندري ځواکونو یو ویاند د جمعی په ورځ وویل چې د محکمې لخوا د پریکړې دغه دولس زره مخیز رپوټ به په عامه توگه خپور نشي.